Kichwa: Kwa nini viboko wamekuwa al-Kiboko kwa raia Sabaki, Kenya\nKwa kuzingatia jina la hapo juu la makala ya kuwaziwa, fikiria makala.\n
Viboko wageuka magaidi kwa wakazi pwani ya Kenya

Kwa kawaidia viboko hao huwavamia usiku kwani wakati huo macho yao huona zaidi ya vile yanavyoona mchana. 

Kulingana na mzee wa kijiji, Safari Kadenge Karisa, idadi ya viboko imeongezeka na kuwa zaidi ya mia nne, hivyo basi wengi wao ikifika usiku huvamia wenyeji kwenye makaazi yao.

"Tumechoka na uvamizi huu wa viboko,'' asema Karisa.

"La kusikitisha  ni kwamba kila mara tunapopiga ripoti kwa watu wa shirika la huduma la wanyama pori wanachelewa sana kuwasili kutuhudumia tunapovamiwa. Tumeamua endapo KWS hawatatusaidia tutavichinja viboko tupate chakula.''

Spika wa wodi ya Sabaki, Stembo Kaviha anasema: "Tangu lini wanyama wakatawala maisha ya binadamu? Ni binadamu ambaye anatawala lakini sasa wakaazi wa Sabaki tumekuwa watumwa wa viboko. Kufikia saa kumi na mbili za jioni sote tuko ndani ya nyumba na hamna kutoka nje maanake viboko wanazunguka kwenye nyumba zetu. Tumeamua sasa ni vita vya binadamu na wanyama. Na KWS wasiingilie.

Kaviha anasema viboko wamekuwa na magaidi hatari zaidi kwao

"Hapa Kenya tuna janga la Al Shabaab lakini sasa imekua ni Al Kiboko!,  wale wengine ni magaidi wa kimataifa lakini hawa viboko ni magaidi wa hapa nyumbani.

"Kuna haja gani watu wa KWS wawe huko Marine Park, kilomita kama kumi na tano kutoka Sabaki. Mbona  wasije hapa karibu na viboko wao badala ya kutuachia sisi tuwafanyie kazi yao. Ofisi zao ziko mbali sana.''

Kwa hivi sasa wakaazi wa Sabaki wanaomboleza kifo cha mmoja wao, Kennedy Kenga Charo, aliyeuawa na kiboko kwake nyumbani. Tukio hili limewaudhi zaidi, na wanasisitiza watachukua sheria mkononi mwao kwa kuwaua viboko hao.

Mjane wa marehemu Kennedy Charo Kenga, Sidi Mzungu kwake kijiji cha Sabaki.

Mzee Kenga amemuacha mjane, Sidi Mzungu, na watoto wanane. Mama huyo anawaza na kuwazua jinsi atawalea watoto hao wote, wengine wakiwa bado wako shule ya chekechea.

Mama Mzungu anatueleza jinsi mumewe alivamiwa kwake nyumbani na kiboko.

"Bwanangu alitoka nje aliposikia ng'ombe anapiga kelele, kumbe ni kiboko...